
Elixamos o lado que nos di Xesús


1. VER: Hoxe, Mans Unidas

- Hoxe celebramos a Campaña de Mans Unidas. O obxectivo desta ONG da Igrexa é compartir cos demais o que temos para que a ninguén lle falte o necesario. O lema deste ano é “Compartir é a nosa maior riqueza. Vaiamos á última páxina deste material, leamos o que nos contan Ygary, Bintu e Nasima e respondamos as preguntas que se nos fan. 

     Que dicimos a todo isto?

2. XULGAR: O estilo de Xesús e dos misioneiros

- No evanxeo de hoxe, Xesús ve aos pescadores que non tiveron éxito na pesca e pídelles que boten as redes de novo onde El lles manda. Pedro dille: “no teu nome botarei as redes”. E “capturaron unha gran cantidade de peixes”. Logo Xesús chama a Pedro, Santiago e Juan a “ser pescadores de homes”.

QUE NOS QUERE DICIR?

- Xesús hoxe segue chamando para “ser pescadores de homes”, para levar a súa mensaxe de amor con palabras e obras… Necesítate para ser hoxe dos seus, para facelo presente, para seguir arranxando o mundo. 
- Fano no seu debuxo lémbranos que hai que aprender o estilo de Xesús. Nós vivimos demasiado pendentes dos likes, da mercadotecnia, das estratexias, da estatística ou do materiais… 

· Pero cal é o estilo de Xesús? É compartir, servir, escoitar, acoller, a alegría, a entrega, a eucaristía, a palabra, a paciencia, a esperanza, a comunidade, a fe… E sobre todo hai que pescar apoiados na confianza, sabéndonos pescando con El, que con El todo é posible. 

- É o que fan os misioneiros e axentes sociais aos que Mans Unidas, nós, apoiamos coa nosa oración, co noso diñeiro. 

Cal é o estilo de Xesús e dos misioneiros?


3. ACTUAR: Xuntos cambiamos vidas

- Vemos como aprender o estilo de Xesús, aprendendo que o que importa é contar con El, compartir o pouco que temos, axudar. Non nos deixemos levar polo desalento, confiemos na súa forza. Xuntos podemos cambiar vidas. Preguntémoslle a Xesús como quere que axudemos. 

- Lembrade que moitos esperan do noso agarimo e xenerosidade. Informámonos dalgunha acción de Mans Unidas e vemos como podemos axudar, 

Que imos facer?



LECTURAS
ISAÍAS 6, 1-2a. 3-8: Aquí estou, mándame.

O ano da morte do rei Ozías, vin o Señor sentado sobre un trono alto e excelso: a orla do seu manto enchía o templo. Xunto a el estaban os serafíns, e gritábanse un a outro dicindo: «Santo, santo, santo é o Señor do universo, chea está a terra da súa gloria!». 

   Tremían as xambas e os limiares ao clamor da súa voz, e o templo estaba cheo de fume. Eu dixen: «Ai de min, estou perdido! Eu, home de beizos impuros, que habito no medio de xente de beizos impuros, vin cos meus ollos o Rei, Señor do universo». 

   Un dos seres de lume voou cara a min cunha ascua na man, que tomara de! altar cunhas tenaces; aplicouna á miña boca e díxome: «Ao tocar isto os teus beizos, desapareceu a túa culpa, está perdoado o teu pecado». 
   Entón escoitei a voz do Señor, que dicía: «A quen enviarei? E quen irá por nós?». Contestei: «Aquí estou, mándame». 

[bookmark: _GoBack]   Palabra do Señor.


SALMO 137: Diante dos anxos tocarei para ti, Señor.


1 CORINTIOS 15, 3-8. 11 (BREVE): Predicamos así, e así o crestes vós.







LUCAS 5, 1-11: Deixándoo todo, seguírono. 

	
Narrador: Naquel tempo, a xente apiñábase ao redor de Xesús para oír a palabra de Deus. Estando el de pé xunto ao lago de Xenesaré, viu dúas barcas que estaban na beira; os pescadores, que desembarcaran, estaban a lavar as redes. Subindo a unha das barcas, que era a de Simón, pediulle que a apartase un pouco de terra. Desde a barca, sentado, ensinaba á xente. Cando acabou de falar, díxolle a Simón: 
Xesús: -«Rema mar dentro, e botade as vosas redes para a pesca». 

Narrador: Respondeu Simón e díxolle: 
Pedro: -«Mestre, estivemos faenando toda a noite e non recollemos nada; pero, pola túa palabra, botarei as redes». 

Narrador: E, postos á obra, fixeron unha redada tan grande de peixes que as redes comezaban a rebentarse. Entón fixeron acenos aos compañeiros, que estaban na outra barca, para que viñesen botarlles unha man. Viñeron e encheron as dúas barcas, ata o punto de que case se afundían. Ao ver isto, Simón Pedro botouse aos pés de Xesús dicindo: 
Pedro: -«Señor, apártate de min, que son un home pecador». 

Narrador: E é que o estupor se apoderara del e dos que estaban con el, pola redada de peixes que recolleran; e o mesmo pasáballes a Santiago e Xoán, fillos de Zebedeo, que eran compañeiros de Simón. E Xesús díxolle a Simón: 
Xesús: -«Non temas; desde agora serás pescador de homes». 
Narrador: Entón sacaron as barcas a terra e, deixándoo todo, seguírono.   
Palabra do Señor.   
                                           (Narrador, Xesús, Pedro).

   



